# ŠKODA OCTAVIA SCOUT: Robustný vzhľad

* Ochrana podvozka striebornej farby, strieborný strešný nosič a strieborné kryty vonkajších spätných zrkadiel
* Súčasťou štandardnej výbavy sú LED hmlové svetlomety a 18-palcové disky kolies z ľahkej zliatiny

Bratislava 30. november - Robustný model ŠKODA OCTAVIA SCOUT má offroadový vzhľad predovšetkým vďaka ochrane podvozka striebornej farby a strieborným prvkom na karosérii. Súčasťou štandardnej výbavy sú LED hmlové svetlomety, 18-palcové kolesá z ľahkej zliatiny, strieborný strešný nosič a strieborné kryty vonkajších spätných zrkadiel.

Model OCTAVIA SCOUT charakterizujú špecificky tvarovaný predný a zadný nárazník a spodný diel nárazníka matnej striebornej farby. Čierne plastové prvky ako lemy blatníkov, obklady prahov a obklady spodných častí dverí zabraňujú poškodeniu karosérie. Predný a zadný nájazdový štít majú hliníkové vyhotovenie, rovnako ako strešný nosič, lišty okolo bočných okien a kryty elektricky nastaviteľných, automaticky sklopných a vyhrievaných vonkajších spätných zrkadiel s funkciou automatického stmievania. ŠKODA OCTAVIA SCOUT má štandardne LED hmlové svetlomety. Na predných blatníkoch sú plakety s nápisom SCOUT. Pre model OCTAVIA SCOUT je k dispozícii jedenásť farieb karosérie.

**18" alebo 19" disky kolies z ľahkej zliatiny**

Vzhľad modelu OCTAVIA SCOUT zvýrazňujú štandardné 18-palcové disky kolies z ľahkej zliatiny Braga striebornej farby. Na želanie sú k dispozícii disky Braga antracitovej farby a 19-palcové disky z ľahkej zliatiny Manaslu.

**Rozmery aktuálneho modelu OCTAVIA SCOUT:**

|  |  |
| --- | --- |
| **Rozmery** | **OCTAVIA SCOUT** |
| **Dĺžka [mm]** | 4703 |
| **Šírka [mm]** | 1829 |
| **Výška [mm]** | 1488 |
| **Rázvor [mm]** | 2688 |
| **Priestor pred kolenami [mm]** | 78 |
| **Objem batožinového priestoru [l]** | 640 |

**Lepší koeficient aerodynamického odporu cx**

Dynamickejšie línie novej generácie modelu OCTAVIA prispievajú aj k zníženiu odporu vzduchu. OCTAVIA tak vďaka koeficientu aerodynamického odporu cx 0,29 patrí k automobilom s najlepšou aerodynamikou vo svojej triede.

**Pre ďalšie informácie, prosím, kontaktujte:**

Lenka Kalafut Lendacká, PR manager, ŠKODA AUTO Slovensko s.r.o.

T +421 904 701 339

lenka.kalafut.lendacka@skoda-auto.sk

|  |  |  |  |
| --- | --- | --- | --- |
| Výsledek obrázku pro twitter facebook instagram logo | [/SkodaAutoSK](https://www.facebook.com/SkodaAutoSK) | Výsledek obrázku pro twitter facebook instagram logo | [/SkodaAutoSK](http://www.instagram.com/SkodaAutoSK) |

|  |  |
| --- | --- |
|  |  |

|  |  |
| --- | --- |
|  |  |

**ŠKODA AUTO**

* tento rok oslavuje 125. výročie od svojho založenia v roku 1895, v období začiatkov individuálnej mobility, a je tak jednou z najstarších doteraz aktívnych automobiliek na svete,
* v súčasnosti ponúka zákazníkom 10 modelových radov osobných automobilov: CITIGO, FABIA, RAPID, SCALA, OCTAVIA, SUPERB, KAMIQ, KAROQ. KODIAQ a ENYAQ iV,
* v roku 2019 dodala zákazníkom celosvetovo viac ako 1,24 milióna vozidiel,
* od roku 1991 patrí do koncernu Volkswagen, jedného z globálne najúspešnejších automobilových výrobcov. ŠKODA  AUTO v koncernovom zväzku samostatne vyrába a vyvíja popri vozidlách taktiež komponenty ako sú motory a prevodovky,
* prevádzkuje tri výrobné závody v Českej republike; vyrába v Číne, Rusku, na Slovensku a v Indii, väčšinou prostredníctvom koncernových partnerstiev, ďalej tiež na Ukrajine a v Kazachstane v spolupráci s lokálnymi partnermi,
* zamestnáva celosvetovo zhruba 42 000 pracovníkov a je aktívna na viac ako 100 trhoch,
* v rámci Stratégie 2025 prechádza transformáciou od výrobcu automobilov k „Simply Clever spoločnosti ponúkajúcej najlepšie riešenie mobility“.